text: [{"text_idx": "#000000", "text": "Sterki verjuparturin a\u0301virkar a\u0301lopspartin, og nu\u0301 byrjar at si\u0301ggja sera v\u00e6l u\u0301t hja\u0301 TB."}, {"text_idx": "#000002", "text": "Heilt mo\u0301ti gongdini av sp\u00e6linum, vo\u0301ru ta\u00f0 toftamenn, sum fyrstir fingu hol a\u0301 ma\u0301lskjo\u0301tingina. TB hev\u00f0i try\u0301st nakrar minuttir, heilt frammi, og so vann B68 bo\u0301ltin, ta\u0301 umlei\u00f0 ha\u0301lvur ti\u0301mi var sp\u00e6ldur. Kvikliga sp\u00e6ldu teir ein langan bo\u0301lt fram til Kristian Anton Andreasen, sum sto\u0301\u00f0 pu\u0301ra leysur u\u0301ti a\u0301 h\u00f8gra vongi. Rangst\u00f8\u00f0ufellan hja\u0301 TB kiksa\u00f0i fullkomuliga, og so var lag a\u0301 manni hja\u0301 Kristiani Anton at seta ko\u0301s mo\u0301ti ma\u0301linum. Komin inn um brotsteigin, og ma\u0301lverjin kom u\u0301t mo\u0301ti, smekka\u00f0i toftama\u00f0urin til, og so sto\u0301\u00f0 bra\u0301dliga 1-0 til gestirnir. Hetta sa\u0301 to\u0301 bert u\u0301t til at tendra TB leikararnir enn meira, ti\u0301 teir l\u00f8gdu bara enn meira fyri i\u0301 a\u0301lopspartinum, og bert fy\u0301ra minuttir seinni eydna\u00f0ist okkara at javna."}, {"text_idx": "#000003", "text": "Igor Grkajac slo\u0301g veruliga til leygardagin, ta\u0301 hann vi\u00f0 tveimum ma\u0301lum, eitt hv\u00f8rju me\u00f0na ste\u00f0gin, tryggja\u00f0i TB sigurin mo\u0301ti B68"}, {"text_idx": "#000004", "text": "Ig0r Grkajac var undan kappingini keyptur til at skjo\u0301ta okkum n\u00f8kur ty\u0301dningarmikil ma\u0301l. Hetta hev\u00f0i undan B68 dystinum, ikki eydnast, og ti\u0301 var eitt a\u0301vi\u0301st try\u0301st a\u0301 leikaranum leygardagin. Hetta try\u0301sti\u00f0 to\u0301ktist to\u0301 ikki at nerva hann, ti\u0301 fyrst skora\u00f0i hann til 1-1 i\u0301 34. minutti, men hann var ikki li\u00f0ugur har.\nI\u0301 34. minutti vann Igor seg fram um mark\u00f8rin, har hann vi\u00f0 einum snildum skallara fekk lumpa\u00f0 ma\u0301lverjan, og verjuleikaran, i\u00f0 dekka\u00f0i handaru stong. Bo\u0301lturin smeyg s\u00e6r inn um ma\u0301lstrikuna, og so kundi serbin fegnast um si\u0301tt fyrsta ma\u0301l i\u0301 f\u00f8royskum fo\u0301tbo\u0301lti. At hann fekk gult kort fyri fagna\u00f0in, vi\u0301sur bara, hvussu gla\u00f0ur hann bleiv, og hetta setti veruliga TB i\u0301 gongd. Li\u0301tla l\u00f8tu seinni, ma\u0301tti Hans J\u00f8rgensen vi\u0301sa si\u0301ni bestu ma\u0301lmanskynstur, fyri at halda skoti fra\u0301 Igor uttanfyri B68 ma\u0301li\u00f0. Try\u0301sti\u00f0 var sto\u0301rt, men ma\u0301lverjin megna\u00f0i at halda TB burtur fra\u0301 lei\u00f0sluma\u0301linum. Ha\u0301lvleikst\u00f8\u00f0an var ti\u0301 1-1."}, {"text_idx": "#000005", "text": "Ta\u00f0 skuldu ikki ganga no\u0301gvir minuttir inn i\u0301 seinna ha\u0301lvleik, a\u0301\u00f0renn vandamikli serbin aftur var a\u0301 blettinum. Hesafer\u00f0 var ta\u00f0 ein verjuvilla hja\u0301 toftamonnum, sum Dan Mortensen var tann fyrsti at leggja merki til. Hann lobba\u00f0i ein bleytan bo\u0301lt upp um verjuna, har Igor sto\u0301\u00f0 r\u00e6ttuliga leysur. Vi\u00f0 ma\u0301lverjanum stormandi mo\u0301ti s\u00e6r, sneiddi serbin s\u00e6r hegnisliga til vinstru, og leg\u00f0i si\u0301\u00f0ani bo\u0301ltin i\u0301 to\u0301ma ma\u0301li\u00f0, so at aldursforsetin leg\u00f0i seg a\u0301 odda 2-1. A\u0301sko\u00f0arar, leikarar, ja \u00f8ll ha\u0301lsfevndust og ro\u0301ptu og geyla\u00f0u av berari fr\u00f8i. Ta\u00f0 er ikki fri\u0301tt, at man fekk kensluna av teimum go\u0301\u00f0u gomlu d\u00f8gunum, ta\u0301 TB vann alt, i\u00f0 vinnast kundi. Har var avgj\u00f8rt pla\u0301ss til einari \u00f8\u00f0iligari ru\u0301gvu av nostalgi."}, {"text_idx": "#000006", "text": "Gestirnir royndu at flyta mi\u00f0verjan, Ndende Adama Gueye fram a\u0301 mi\u00f0juna teir si\u0301\u00f0stu minuttirnar. Men eftir at ta\u00f0 var greitt, at har kundi hann ikki gera so no\u0301gv um seg, var\u00f0 hann fluttur heilt fram i\u0301 a\u0301lopi\u00f0. Har var hann vi\u00f0 til at skapa eitt sindur av pla\u0301ssi til vandamikla Christian H\u00f8gna Jacobsen. Eisini royndu teir at geva sp\u00e6liti\u0301\u00f0 til Emmanuel Ukpai, men heldur ikki hesin kundi gera naka\u00f0 sum helst vi\u00f0 kru\u0301t hamrandi sterka verjumu\u0301rin, i\u0301 skapi av O\u0301la Johannesen og Dmitrije Jankovic. Har var bara einafer\u00f0 pla\u0301ss at koma gj\u00f8gnum, hja\u0301 Christiani H\u00f8gna Jacobsen, men ta fer\u00f0ina var Ivan kla\u0301rur aftanfyri verjuna, so tann vandin var\u00f0 eisini hildin burtur.\nHesin m\u00f8guleikin var ta\u00f0 t\u00e6ttasta sum B68 kom einum ma\u0301li afturat, me\u00f0an TB vo\u0301ru sera vandamiklir vi\u00f0 skjo\u0301tum mo\u0301ta\u0301lopum. Tri\u0301ggir heilt sto\u0301rir m\u00f8guleikar kundu eins v\u00e6l enda\u00f0 vi\u00f0 einum ma\u0301li til TB afturat, og serliga var ta\u00f0 m\u00f8guleikin hja\u0301 Ro\u0301gva Joensen, ta\u0301 bert ein minuttir i\u0301resta\u00f0i. Verjan hja\u0301 TB fangar ein bo\u0301lt, og sum eitt fok fo\u0301r Bojan til stroks i\u0301 vinstru si\u0301\u00f0u. Niklas Joensen tveitti seg, fyri at for\u00f0a serbanum, men hann bleiv ov stuttur, og so hev\u00f0i Bojan alla si\u0301\u00f0una at renna i\u0301, me\u00f0an Ro\u0301gvi Joensen og Jo\u0301han Da\u0301vur H\u00f8jgaard runnu um kapp mo\u0301ti B68 ma\u0301linum. Framu\u0301r innleggi\u00f0 fra\u0301 Bojan fann vegin fram til Ro\u0301gva, sum bert skuldi seta innsi\u0301\u00f0una a\u0301. No\u0301gva fer\u00f0in a\u0301 bo\u0301ltinum, u\u0301tstormandi ma\u0301lverjin og Jo\u0301han Da\u0301vur for\u00f0a\u00f0u to\u0301 Ro\u0301gva i\u0301 at taka r\u00f8ttu avger\u00f0ina, og ti\u0301 bleiv ta\u00f0 til ein fluktara, sum brast a\u0301 tv\u00f8rtr\u00e6i\u00f0 og u\u0301t til ma\u0301lspark. Eisini Patrik Johannesen kundi komi\u00f0 a\u0301 ma\u0301ltalvuna, ta\u0301 hann fekk ein sto\u0301ran m\u00f8guleika mo\u0301ti endanum av dystinum. M\u00f8guleikin var meinli\u0301kir st\u00f8\u00f0uni, ta\u0301 B68 skora\u00f0u si\u0301tt ma\u0301l, men skoti\u00f0 fra\u0301 Patrik bleiv hinvegin sto\u0301rbjarga\u00f0 av Hans J\u00f8rgensen."}, {"text_idx": "#000007", "text": "Bert 16 a\u0301ra gamli Poul Ingason skora\u00f0i si\u0301tt fyrsta Effodeildarma\u0301l mo\u0301ti B68, og vit bi\u0301\u00f0a spent eftir, um hann kann endurtaka bragdi\u00f0. Seinast Poul m\u00f8tti HB, ta\u0301 skora\u00f0i unglingin eisini"}, {"text_idx": "#000008", "text": "I\u0301 ti\u0301\u00f0ini, sum do\u0301marin hev\u00f0i lagt afturat, fekk innskifti Poul Ingason ein m\u00f8guleika, og hann sveik ikki. Hann fanga\u00f0i bo\u0301ltin a\u0301 mi\u00f0jum v\u00f8lli, og vi\u00f0 50 metrum, tveimum verjuleikarum og einum ma\u0301lverja millum seg og B68 ma\u0301li\u00f0, setti Poul fer\u00f0 a\u0301. Hann dro\u0301g eitt vet til h\u00f8gru, og so sa\u0301 man, hvussu sto\u0301rt talent, hesin 16 a\u0301ra gamli leikarin i\u0301 veruleikanum er. Hann sp\u00f8na\u00f0i verjuleikararnar ni\u00f0ur i\u0301 beinlei\u00f0is spurti, og hetta vi\u00f0 bo\u0301ltinum n\u00e6stan klistra\u00f0um til f\u00f8turnar. Komin a\u0301raka brotsteigarmarki\u00f0, hamrar hann bo\u0301ltin u\u0301t i\u0301 handara ma\u0301lhorn, uttan nakran m\u00f8guleika fyri Hans J\u00f8rgensen. Dysturin var ikki meira enn settur i\u0301 gongd aftur, so floyta\u00f0i Lars Muller fyri seinastu fer\u00f0 vi\u00f0 Sto\u0301ra\u0301, og TB hev\u00f0i sostatt vunni\u00f0 3-1. Hetta var fyrsta ma\u0301li\u00f0 hja\u0301 Poul i\u0301 Effodeildini, men hetta ver\u00f0ur heilt sikkurt ikki ta\u00f0 seinasta. Hann skora\u00f0i eisini mo\u0301ti HB i\u0301 steypadystinum fyrr i\u0301 a\u0301r.\nLeygardagin koma HB aftur a\u0301 vitjan, hesafer\u00f0 i\u0301 Effodeildini, og nu\u0301 vita gestirnir i\u0301 \u00f8llum f\u00f8rum av einum manni, sum teir mugu ansa sera v\u00e6l eftir."}]